Ma pole paar päeva metsajutte kirjutanud, sest tegin üksluist tööd võsapõllul. Eile läks terve päev ootamise nahka. Lubati puidutöökojast aknad ära saata ja ootus venis hämara õhtupoolikuni. Aknad sain kätte. Enne kevadet ei saa neid paigaldada, aga varusin aegsasti ja soodsal ajal valmis. On suurepärane, et väikestele ettevõtjatele ei avalda majanduskriis nii valusat mõju kui suurtele. Soov otse suhelda ajendas oma tellimused andma just siin, kohalikule  puidutöökojale, mitte suurele Glaskekile, kust tulid samuti soodsad hinnapakkumised.